206 



SMAATRÆK AF FUGLELIVET FRA EN REJSE TIL 



ISLAND. 



AF 



HENRY LARSEN. 



Da jeg paa Vejen op mod den gamle Saga traf paa en 

 Del Fugle, som nok vil interessere Tidsskriftets Læsere, skal 

 jeg i korte Træk forsøge at gengive min Rejse. Jeg forlod Leith 

 i Skotland i August Maaned 1910. Efter faa Timers Sejlads var 

 vi klar af Firth of Forth og satte Kursen nordefter langs 

 Skotlands Kyst. Vi havde ikke været i rum Sø ret længe, før 

 Skibet blev omsværmet af en Flok Tretaaede Maager (L. tridac- 

 tyliisj, hovedsagentlig unge Fugle. Af og til lettede nogle en- 

 lige Havlitter (Pagonetta glacialis) i Skibets Nærhed for snart 

 efter at kaste sig paa det oprørte Hav. Naar undtages store 

 Flokke af Hvinænder (Clangiila glaucion) bød Sejladsen i orni- 

 thologisk Henseende ikke paa nogen Afveksling. Næste Dag 

 var vi indhyllet i en stærk Taage, som gjorde alle Iagttagelser 

 umulige. Hen paa Eftermiddagen blæste det op til en rask lille 

 Storm, som hurtig splittede Taagen. Da Vejret var bleven helt 

 klart, viste det sig, at vi havde passeret Orkney Øerne, hvis 

 stejle Klipper frembyder ypperlige Rugepladser for Alke (AIca 

 torda) og Lomvier (Uria troile), som i store Flokke laa og 

 vuggede sig paa Rølgerne. Jeg havde i Dag for første Gang 

 Lejlighed til at se Havsulen (Sala bassana); denne store hvide 

 Fugl med sine lange smalle Vinger tog sig ypperlig ud, idet den 

 kaad og dog behændig boltrede sig hen over Havfladen. Den 

 næste Dag begyndte med Regnvejr, som holdt ved lige til Aften. 

 Da Svartbagerne (Larus marimis) havde opgivet at følge os 

 længere, blev de afløste af Is-Stormfuglen eller »Mallemukken« 

 (Fulmarus glacialis), som trolig fulgte os Resten af Vejen. Om 

 Eftermiddagen saa jeg for første Gang Storkjoven (Lestris catarr- 

 hactesj, men den forsvandt dog hurtig igen. Ud over disse faa 

 nævnte Arter, saa jeg, naar undtages 2 Grindehvaler, intet af Be- 

 tydning, før vi ankrede paa Thorshavns Rhed. Saa snart de for- 

 nødne Formaliteter var foretaget før Landgangen, fik jeg mit Gevær 

 halet frem, stoppede saa nogle faa Patroner i Lommen, hvorpaa jeg 

 stak til Søs i en lille Jolle, som jeg fik til Laans af nogle Fiskere. 



